Woods kjemper i toppen - McIlroy røk ut
Miguel Jiménez leder årets tredje majorturnering etter to runder i skotske East Lothian. Spanjolen har brukt ett slag mindre enn verdensener Woods, svenske Henrik Stenson, Lee Westwood og Dustin Johnson på delt annenplass. 49-åringen hadde riktignok to bogeyer fredag, men med sine to birdier og en meget stabil avslutning sikret Jiménez en 70-runde og overtok ledelsen med tre slag under par. - Jeg liker å føle presset. Så lenge du mestrer å håndtere det, er det heller ikke et problem. Jeg føler meg komfortabel, sa Jiménez etter annen dag i British Open. Tiger Woods spilte lenge ujevnt. Han fikk birdie ved hull 3, men fulgte deretter opp med en bogey på neste hull. Amerikaneren fikk to nye bogeysmeller på hull 8 og 11, men som Jiménez avsluttet han sterkt. - Jeg slet første halvdel av runden, men klarte heldigvis å rette det opp til slutt. Nå gjelder det å fortsette å være tålmodig og putte ballene riktig, sa Woods. British Open endte med en pinlig fadese for Rory McIlroy. Nordiren startet turneringen med en 79-runde torsdag, og fulgte opp med en svak 75-runde. Dermed klarte ikke verdenstoeren cuten. McIlroy fikk rett og slett lite til å stemme. Han hadde fredag fem bogeyer og en dobbeltbogey på veien ut av majorturneringen. Også tidligere verdensener Luke Donald røk ut etter han ikke klarte å rette opp en 80-runde fra første dag.1) Miguel Jimenez, Spania 139 (68-71), 2) Henrik Stenson, Sverige 140 (70-70), Lee Westwood, Storbritannia 140 (72-68), Tiger Woods, USA 140 (69-71) og Dustin Johnson, USA 140 (68-72), 6) Martin Laird, Storbritannia 141 (70-71), Rafael Cabrera-Bello, Spania 141 (67-74), Zach Johnson, USA 141 (66-75) oh Angel Cabrera, Argentina 141 (69-72). Turneringen avsluttes søndag.
East Lothian, Skottland (NTB): Golfstjernen Tiger Woods er for fullt med i tetstriden i British Open etter 2. runde fredag. Verdenstoer Rory McIlroy klarte derimot ikke cuten.